Persephone

Dalam agama dan mitologi Yunani kuno, Persephone (AFA: ; , sebutan klasik: ; ), juga dipanggil Kore () atau Cora, ialah anak perempuan Zeus dan Demeter. Dia menjadi ratu alam bawah tanah setelah diculik oleh bapa saudaranya Hades, raja alam bawah tanah, yang kemudiannya mengahwininya.

Mitos tentang penculikannya, persinggahannya di alam bawah tanah, dan pengembaliannya ke permukaan secara berulang kali ialah representasi peranannya sebagai lambang musim bunga dan personifikasi tumbuh-tumbuhan, terutama tanaman bijian, yang hilang ke dalam tanah apabila ditanam, bercambah dari tanah pada musim bunga, dan dituai apabila sudah matang. Dalam seni Yunani Klasik, Persephone sentiasa digambarkan berpakaian, sering membawa secekak bijian. Dia boleh digambarkan sebagai dewa mistik dengan tongkat dan kotak kecil tetapi dia kebanyakannya digambarkan dibawa lari oleh Hades.

Persephone, sebagai dewi tumbuh-tumbuhan, dan ibunya Demeter ialah watak-watak utama dalam Misteri Eleusis, yang menjanjikan kehidupan selepas mati yang bahagia kepada ahli kultusnya. Asal usul kultusnya tidak pasti tetapi ia berdasarkan kultus agraria kuno komuniti-komuniti pertanian. Di Athens, misteri yang disambut pada bulan Anthesterion didedikasikan untuknya. Bandar Locri Epizephyrii, di Calabria moden (selatan Itali), terkenal dengan kultus Persephone, di mana dia dewi perkahwinan dan kelahiran di kawasan ini.

Namanya mempunyai banyak varian dalam sejarah. Ini termasuk Persephassa () dan Persephatta (). Dalam bahasa Latin, namanya ialah Proserpina. Dia dipadankan oleh orang Rom dengan dewi Italik Libera, yang disamakan dengan Proserpina. Mitos-mitos yang serupa tentang perjalanan turun Persephone dan kepulangannya ke bumi juga muncul dalam kultus dewa-dewa lelaki, termasuk Attis, Adonis, dan Osiris, dan di Crete Minoa.

Nama
Dalam inskripsi Linear B Bahasa Yunani Mykenai pada batu bersurat yang ditemui di Pylos bertarikh 1400–1200 SM, John Chadwick merekonstruksikan nama seorang dewi, *Preswa, yang mungkin ialah Perse, anak perempuan Oceanus, dan diandaikan berkitan dengan bahagian pertama nama Persephone.  Persephonē (Yunani: ) ialah namanya dalam bahasa Yunani Ionia iaitu juga bahasa kesusasteraan epik. Bentuk Homerik namanya ialah Persephoneia (, Persephoneia). Dalam dialek-dialek lain, dia dikenali dengan nama lain: Persephassa (), Persephatta (), atau hanya Korē (, "gadis, dara").H.G. Liddell dan R. Scott, A Greek-English Lexicon Pada pasu-pasu dari Attika abad ke-5, bentuk () boleh sering ditemui. Plato memanggilnya Pherepapha () dalam Cratylus, "kerana dia bijak dan menyentuh barang apa yang bergerak", dan Phersephona () dalam Meno.Plato, Meno, 81b Terdapat juga bentuk Periphona () dan Phersephassa (). Kewujudan begitu banyak bentuk yang berbeza menunjukkan betapa sukarnya bagi orang Yunani untuk menyebut perkataan itu dalam bahasa mereka sendiri dan mencadangkan bahawa nama itu mungkin mempunyai asal usul Pra-Yunani.

Etimologi perkataan 'Persephone' tidak jelas. Menurut hipotesis terkini yang dikemukakan oleh Rudolf Wachter, elemen pertama dalam nama (Perso- () mungkin mencerminkan perkataan yang sangat nadir, yang dibuktikan dalam Rig Veda (Sanskrit parṣa-), dan Avesta, yang bermaksud 'seberkas jagung' / 'bulir [bijian]'. Elemen kedua, phatta, yang terpelihara dalam bentuk Persephatta (), dalam pandangan ini akan mencerminkan perkataan bahasa Indo-Eropah Purba '', daripada akar '' "untuk memukul / membunuh". Digabungkan, ia bermaksud "dia yang memukul bulir jagung", yakni "penebah bijian".; .

Nama dewi fajar Albania, dewi cinta dan pelindung wanita, Premtë atau P(ë)rende, dianggap sepadan dengan Yunani Kuno  (Persephatta), varian  (Persephone). Nama dewa ini telah dikesan kembali ke Indo-Eropah *pers-é-bʰ(h₂)n̥t-ih₂ ("dia yang membawa cahaya tembus").

Etimologi rakyat yang popular adalah dari , pherein phonon, "membawa (atau menyebabkan) kematian".

Lihat juga

 Anthesphoria, perayaan sempena Proserpina, dan Persephone
 Misteri Eleusis
 Demeter
 Despoina
 Penculikan Persephone
 Sporus

Nota

 Rujukan 

 Bibliography 

Sumber klasik















Sumber kontemporari








 At Google Books.






  In two volumes:  (Vol. 1),  (Vol. 2).

































Kategori:Alam bawah tanah Yunani
Kategori:Ratu dalam mitologi Yunani
Kategori:Dewi kehidupan-kematian-kelahiran semula
Kategori:Misteri Eleusis
Kategori:Dewi alam bawah tanah
Kategori:Dewi kematian Yunani
Kategori:Penghuni alam bawah tanah Yunani
Kategori:Dewi Yunani
Kategori:Anak Demeter
Kategori:Dewi alam
Kategori:Dewi pertanian
Kategori:Dewi makanan
Kategori:Dewi kematian
Kategori:Dewi pemusnah
Kategori:Anak Zeus
Kategori:Dewi perkahwinan
Kategori:Perbuatan Demeter
Kategori:Watak Metamorphoses
Kategori:Wanita Hades
Kategori:Dewi kesuburan
Kategori:Orang yang diculik
Kategori:Watak dalam Odyssey
Kategori:Penculikan Persephone
Kategori:Dewi kanak-kanak
Kategori:Wanita dan kematian
Kategori:Musim
Kategori:Dewi musim bunga